<classify> Zote zimeshuka dimbani mara tisa na ndizo timu pekee katika ligi hiyo ya timu 16 ambazo hazijui machungu ya kufungwa. Akizungumza na gazeti hili jana, Pluijm alisema sababu ya kuwa na matumaini hayo ni kutokana na tathimini fupi aliyoifanya akilinganisha uchezaji wa timu yake ya nyingine zinazoshiriki ligi hiyo na kugundua hakuna timu ambayo inawazidi.Nimefanya tathimini fupi kwa kuzitazama timu zote zinazoshiriki Ligi Kuu na nimegundua Yanga bado tunayo nafasi ya kutetea ubingwa wetu kwa sababu katika mechi zote tisa tumeweza kucheza kwa kiwango cha juu na kupata ushindi mbele ya timu ngumu zenye upinzani na sisi, alisema Pluijm.Kocha huyo alikiri kuwa pamoja na ugumu uliopo kwenye ligi ya msimu huu, lakini kamwe hawatakubali kuona wanalipoteza taji hilo kutokana na maandalizi ambayo wameyafanya na ubora wa kikosi alichokuwa nacho.Alisema katika kipindi hiki cha mapumziko atahakikisha anapanga vizuri mikakati yake kuhakikisha wanazidi kufanya vizuri wakati ligi itakapoendelea na kuanza kufanya maandalizi ya kutwaa ubingwa mapema kama ilivyokuwa msimu uliopita.Pluijm alisema kitu cha kwanza walichokipa umuhimu msimu huu ni ubingwa na hilo hana hofu nalo baada ya kuridhishwa na kiwango cha timu yake katika mechi tisa za awali ingawa Azam FC, imekuwa moja ya kikwazo kinachonyemelea mafanikio yao.Yanga chini ya Pluijm inasaka taji la 26 la Ligi ya Vodacom Tanzania Bara ingawa kocha huyo anajivunia ubora wa kikosi chake, lakini anakabiliwa na changamoto kubwa kutoka kwa Azam FC, ambayo imeonesha kujipanga vizuri kuhakikisha wanalitwaa taji hilo walilopoteza kwa Yanga msimu uliopita.  <topic>: michezo 